Zaccharie Risacher

Zakaris Rizašeras (, g. ) – Prancūzijos krepšininkas, žaidžiantis NBA lygoje besivaržančioje Atlantos „Hawks“ komandoje. Rungtyniauja lengvojo krašto pozicijoje.

 Ankstyvasis gyvenimas 
Gimė Malagoje, Ispanijoje, kur jo tėvas Stefanas (Stéphane Risacher) profesionaliai žaidė krepšinį Malagos „Baloncesto“ klube. Jis trejus metus gyveno Ispanijoje, o vėliau užaugo Lione, kur žaidė nedideliame miesto priemiesčio klube „Tassin“.

2020 m. rugpjūčio mėn. prisijungė prie Vilerbano „ASVEL“ jaunimo programos.

 Profesionali karjera 
2021 m. Rizašeras debiutavo su pagrindine Vilerbano ekipa prieš Paryžiaus „Metropolitans 92“.

2023 m. birželio 16 d. pasirašė savo pirmąją profesionalią sutartį su „ASVEL“, tačiau buvo 2023–2024 m. sezonui paskolintas Breso Burgo „JL“ klubui. 2023 m. lapkričio 29 d. buvo įtrauktas į LNB „Visų žvaigždžių“ rungtynių Prancūzijos komandą.

Tarptautiniu mastu Breso Burgo „JL“ žaidė 2023–2024 m. Europos taurės turnyre, kuriame pasiekė finalą. Balandžio mėnesį jam buvo įteiktas Europos taurės „kylančios žvaigždės“ apdovanojimas.

2024 m. gegužės 12 d. Rizašeras pripažintas geriausiu 2023–2024 m. Prancūzijos krepšinio lygos sezono jaunuoju žaidėju. Jis vidutiniškai pelnė po 10,1 taško ir atkovojo po 3,8 kamuolio per 22 minutes.

 Atlantos „Hawks“ (2024–dabar) 
2024 m. NBA naujokų biržoje Atlantos „Hawks“ pasirinko jį pirmuoju šaukimu.

 Nacionalinė rinktinė 
Žaidė Prancūzijos jaunimo iki 17 metų krepšinio rinktinėje 2022 m. jaunimo iki 17 metų pasaulio krepšinio čempionate. Apskritai turnyre pasirodė solidžiai, tačiau pusfinalyje prieš Ispaniją pelnė 0 taškų ir 5 kartus prarado kamuolį. Jis vidutiniškai pelnė po 10,4 taško ir atkovojo po 4,4 kamuolio, o Prancūzija iškovojo bronzos medalį.

2024 m. vasarį puolėjas buvo atrinktas į pagrindinę Prancūzijos krepšinio rinktinę 2025 m. Europos krepšinio čempionato atrankos varžyboms.
 Statistika 

 NBA 
 Reguliarusis sezonas 
2024–25Atlanta 75  73  24.6  .458  .355  .711  3.6  1.2  .7  .5  12.6 Karjera 75  73  24.6  .458  .355  .711  3.6  1.2  .7  .5  12.6

 Asmeninis gyvenimas 
Tėvas Stefanas Rizašeras 2000 m. vasaros olimpinėse žaidynėse su Prancūzijos krepšinio rinktine iškovojo sidabro medalį.
 Apdovanojimai ir pasiekimai 
 NBA 
 Pirmosios NBA simbolinės naujokų komandos žaidėjas (2025 m.)
 Išnašos 

 Nuorodos 
 Zaccharie Risacher profilis „Proballers“ 
 Zaccharie Risacher profilis „EuroLeague“ 

Kategorija:Prancūzijos krepšininkai